میاں میر

میر محمد المعروف میاں میر پیر لاہوری ایک مسلم صوفی بزرگ ہیں، جو لاہور (موجودہ پاکستان) کے علاقے دھرم پورہ میں مقیم رہے۔

ولادت  
شیخ میر محمد المعروف میاں میر کی ولادت 1550ء بمطابق 957ھ سندھ کے شہر سیوستان میں ہوئی۔ آپ کے والد قاضی سائیں دتہ فاروقی تمام سندھ میں نہایت معزز و ممتاز بزرگ شمار کیے جاتے تھے۔ قاضی سائیں دتہ حضرت عمر فاروق کی اولاد سے تھے۔ آپ کی والدہ ایک صاحب علم و عمل خاتون تھیں۔ آپ نے انہیں سلسلہ قادریہ کے سلوک سے روشناس کرایا اور تعلیم دی۔ اس کے بعد آپ قادری سلسلے کے ایک نامور بزرگ جناب شیخ سیوستانی کے مرید ہو گئے۔ ایک طویل عرصے تک آپ شیخ کی خدمت میں حاضر رہے۔ جب آپ کی عمر پچیس برس کی ہوئی تو شیخ کی اجازت سے لاہور آ گئے۔

لاہور میں قیام 

لاہور میں جہاں آپ نے قیام کیا اسے محلہ باغبان کہتے ہیں، جسے ان دنوں خانپورہ بھی کہتے ہیں۔ آپ اپنے مریدوں اور شاگردوں پر خاص توجہ فرماتے۔ ان کی اصلاح فکر اور تہذیب نفس کو مقدم جانتے تھے۔ آپ کا قاعدہ تھا کہ جو شخص آپ کو ملنے کے لیے حاضر ہوتا آپ اس سے بڑی خوش خلقی اور خنداں پیشانی سے پیش آتے۔ اور اس کے حال پر اتنی شفقت فرماتے کہ اسے اس کا سو فیصدی پورا یقین ہو جاتا کہ آپ صرف میرے حال پر ہی کرم فرماتے ہیں۔ لیکن اپنے مریدوں کے احوال پر خاص کر کڑی نظر رکھتے۔ ان سے اگر کوئی خلاف شریعت کام ہو جاتا تو انہیں سختی سے منع کرتے اور آئندہ کے لیے تنبیہ فرما دیتے۔

مریدین کو نصیحت 
آپ کے مریدوں کی تعداد بے شمار ہے۔ ایک مرتبہ آپ نے اپنے خلفاء سے فرمایا کہ دیکھو تم دوسروں کی دیکھا دیکھی کہیں میری ہڈیاں نہ بیچنے لگنا اور میری قبر پر دوسروں کی طرح دکان نہ کھول لینا۔

وصال 

آپ آخر عمر میں اسہال کی بیماری میں مبتلا ہوئے۔ پانچ دن تک بیمار رہنے کے بعد 7 ربیع الاول، 1045ھ کو اپنے مالک حقیقی سے جا ملے۔ آپ نے وفات اسی محلہ خان پور میں اپنے حجرے میں پائی، جس میں آخر تک آپ مقیم رہے اور بعد از وفات وہیں مدفون ہوئے۔ آپ کا مزار اورنگزیب عالمگیر نے تیار کروایا تھا۔

حوالہ جات

بیرونی روابط 

 Mian Mir on Chishti.ru
 About Mian Mir's shrine
 Mian Mir on AllAboutSikhs.com
 Article on Mian Mir published in the Times of India

1550ء کی دہائی کی پیدائشیں
1635ء کی وفیات
بھارتی مسلم شخصیات
پنجاب قبل از تقسیم
پنجابی شخصیات
تاریخ سکھ مت
سلسلہ قادریہ
عرب نسل کی بھارتی شخصیات
لاہور
لاہور کے صوفیا
لاہوری شخصیات
ہندوستانی صوفی اولیا
پنجابی شعرا
اولیا
کامنز زمرہ جس کا ربط ویکی ڈیٹا پر ہے
پنجابی زبان کے شعرا